जिला अम्बेडकरनगर, ब्लाक भीटी, गांव खजुरी खजुरी ग्रामसभा के मनइन कै आरोप बाय की दुई साल पहले मनरेगा मा काम करेन लकिन पैसा अब तक नाय मिला। प्रधान से शिकायत कीन गा लकिन उनहूँ बहाना ही बनावाथिन। जिला अम्बेडकरनगर, ब्लाक भीटी, गांव खजुरी खजुरी ग्रामसभा के मनइन कै आरोप बाय की दुई साल पहले मनरेगा मा काम करेन लकिन पैसा अब तक नाय मिला। प्रधान से शिकायत कीन गा लकिन उनहूँ बहाना ही बनावाथिन। फुलहरा कै कहब बाय कि तेरह दिन काम करेन आज के दुई साल पहिले लकिन मजदूरी आज तक नाय मिली। फूलकुमारी कै कहब बाय की साल भर पहिले मनरेगा मा सागर खोदै कै काम करे रहेन। प्रेमा कै कहब बाय कबहूँ दस मनई कबहूँ पंद्रह मनई एक साथ काम करेन लकिन केहू कै मजदूरी नाय मिली। गुडिया कै कहब बाय कि कइव बार प्रधान से कहेन तौ कहिन जायके खाता चेक करा। जब पता करेन तौ पैसा अबही तक नाय आय बाय। मनरेगा मा काम करेन की हर रोज न मिले तौ पंद्रह दिन के अंदर मजदूरी मिल जाये। गेदहरन कै फीस घर कै खर्च सब कैसे चलै। सरकार के एस नियम लगाये कवन फायदा की पन्द्रह दिन के अन्दर मजदूरी मिल जाये। रामचरन कै कहब बाय कि हम प्रधान से बात करेन तौ कहिन की खाता मा भेजा जाये। आज तक खाता मा आय नाय। प्रधान सुभाष वर्मा के अनुसार पैसा नाय आय तौ कहां से दी वहीँ वीडियो कै कहब बाय की प्रधान लिस्ट बनाय के दियै। अब प्रधान अउर वीडियो के बीच मा मजदूर पिसके रहिगा अहैं।
